Avainsanat

Tiivistelmä



Avainsanat

1. Maatalous - Yhteinen markkinajärjestely - Sokeri - Sokerin markkinointivuodet 1975/1976-1979/1980 - Tuet - Myöntäminen - Rahoitus - Menettelytavat - Järjestelmä

(Neuvoston asetuksen (ETY) N:o 3330/74 38 artikla)

2. Tullit - Vaikutukseltaan vastaavat maksut - Käsite

(ETY:n perustamissopimuksen 9 artikla ja 13 artiklan 2 kohta)

3. Tullit - Vaikutukseltaan vastaavat maksut - Käsite - Sisäiset verot ja maksut - Ero - Kansallisen tuomioistuimen toimivalta

(ETY:n perustamissopimuksen 9 artikla, 13 artiklan 2 kohta ja 95 artikla)

4. Maatalous - Yhteinen markkinajärjestely - Toiminta - Tuottajahinnat - Muodostuminen - Yhteisön säännöstö - Jäsenvaltioiden puuttuminen - Rajoitus - Asetuksen (ETY) N:o 3330/74 tapaus - Rikkominen - Yksilölliset oikeudet

Tiivistelmä

1. Asetuksen (ETY) N:o 3330/74 38 artiklassa annetulla luvalla myöntää siinä säädettyjä tukia ei tarkoiteta, että millainen tahansa näiden tukien rahoitustapa sen luonteesta tai siinä noudatettavista menettelyistä riippumatta olisi yhteisön oikeuden mukainen.

Myönnettävän tuen rahoituksen osalta kansallisten viranomaisten on edelleen noudatettava erityisesti sekä perustamissopimuksen määräysten että asetuksen (ETY) N:o 3330/74 muiden säännösten mukaisia velvoitteita.

2. Perustamissopimuksen 9 ja 13 artiklan kielto on tarkoitettu koskemaan kaikkia tuonnin yhteydessä tai sen perusteella vaadittavia maksuja, joilla on sen vuoksi, että ne kohdistuvat erityisesti maahan tuotaviin tuotteisiin eivätkä samanlaisiin kotimaisiin tuotteisiin ja että niillä siten muutetaan tuotteiden omakustannushintaa, sama rajoittava vaikutus tavaroiden vapaaseen liikkuvuuteen kuin tulleilla.

3. Sisäisten maksujen yleiseen järjestelmään kuuluva maksu, jota sovelletaan samoin perustein sekä kotimaisiin että maahan tuotuihin tuotteisiin, voi olla tuontitullia vaikutukseltaan vastaava maksu ainoastaan, jos sen yksinomaisena tarkoituksena on sellaisen toiminnan rahoittaminen, josta maksunalainen kotimainen tuote erityisesti hyötyy, jos maksunalainen tuote ja maksusta hyötyvä kotimainen tuote ovat keskenään samanlaiset ja jos kotimaisesta tuotteesta kannettavat maksut korvataan kokonaisuudessaan. Kansallisen tuomioistuimen asiana on määritellä, onko riidanalainen maksu tällainen.

4. Asetuksesta (ETY) N:o 3330/74 ja erityisesti sen 33 artiklasta ilmenee, että yhteisen markkinajärjestelyn toiminnan ja etenkin tuottajahintojen muodostumisen on myös muulloin kuin häiriöiden sattuessa olta-va periaatteessa yhteisön yleisten säännösten mukaiset, sellaisina kuin ne esitetään vuosittain tarkistettavassa yleisessä säännöstössä, minkä vuoksi mahdollisuus puuttua erityisesti tällaiseen toimintaan on tarkasti rajattu nimenomaisesti säädettyihin tapauksiin. Näin ollen asetuksen (ETY) N:o 3330/74 nojalla nimenomaisia poikkeuksia lukuun ottamatta yksinomaan yhteisöllä on toimivalta toteuttaa sellaisia erityistoimen-piteitä, joilla puututaan hinnanmuodostusjärjestelmään etenkin rajoittamalla joko interventio- hintojen tai kansallisen valuutan vaihtokurssin osalta laskenta- yksikköön nähden tapahtuneen muutoksen vaikutuksia yhteisössä vallitsevaan hintatasoon; jokainen luonnollinen henkilö tai oikeushenkilö, jonka varastojen osalta kansallinen toimenpide on toteutettu, voi tältä osin vedota asetuksen (ETY) N:o 3330/74 rikkomiseen kansallisessa tuomioistuimessa.